**DECLARAȚIE PRIVIND ASUMAREA UNEI AGENDE DE INTEGRITATE ORGANIZAȚIONALĂ**

**A INSTITUȚIEI PREFECTULUI -JUDEȚUL OLT**

Având în vedere adoptarea de către Guvernul României a Strategiei Naţionale Anticorupţie pe perioada 2021 – 2025 și a documentelor aferente acesteia, aprobate prin Hotărârea Guvernului nr. 1269/2021,

**INSTITUȚIA PREFECTULUI -JUDEȚUL OLT**, este o instituţie publică cu personalitate juridică, cu buget propriu, aflată în subordinea Guvernului, , având rolul de a asigura :

1. Exercitarea rolului constituțional de conducere a serviciilor publice deconcentrate ale ministerelor și ale celorlalte organe ale administrației publice centrale din unitățile administrativ – teritoriale;
2. Verificarea legalității actelor administrative ale autorităților administrației publice locale și atacarea actelor administrative ale acestor autorități pe care le consideră ilegale;
3. Îndrumare, la cererea autorităților administrației publice locale, privind aplicarea normelor legale din sfera de competență;
4. Managementul performant al situațiilor de urgență;
5. Garantarea aplicării legislației cu privire la dreptul de proprietate;
6. Creșterea economicității, eficienței și eficacității privind atingerea obiectivelor prevăzute în Planul de activitate elaborat la nivelul instituției prefectului;
7. Creșterea gradului de absorție a fondurilor europene la nivelul județului;
8. Promovarea activității instituției, îmbunătățirea relațiilor sale cu mediul extern și asigurarea unui management de performanță al resurselor acesteia;
9. Promovarea județului cu scopul de a trage noi investiții în zonă, dar și din punct de vedere turistic;
10. Asigurarea transparenței în sectorul public prin mecanisme și strategii eficiente;
11. Comunicarea permanentă cu toate nivelurile instituționale și sociale.

Asumându-și valorile fundamentale şi principiile promovate de către Strategia Naţională Anticorupţie pe perioada 2021-2025,

Recunoscând importanţa obiectivelor Strategiei Naţionale Anticorupţie pentru perioada 2021-2025, precum şi a mecanismului de monitorizare a acesteia,

**ADOPTĂ PREZENTA AGENDĂ DE INTEGRITATE ORGANIZAȚIONALĂ,** prin care**:**

* + - * Condamnă corupţia în toate formele în care se manifestă;
* Aderă la valorile fundamentale, principiile, obiectivele şi mecanismul de monitorizare a Strategiei Naţionale Anticorupţie pentru perioada 2021 – 2025;
* Îşi exprimă, în mod ferm, angajamentul de continuare a eforturilor anticorupţie prin toate mijloacele legale şi administrative corespunzătoare;
* Împreună cu reprezentanţii instituţiei adoptă toate măsurile necesare pentru evitarea situaţiilor de conflict de interese şi incompatibilităţi, precum şi pentru considerarea interesului public mai presus de orice alt interes, în acord cu respectarea principiului transparenţei procesului decizional şi accesului neîngrădit la informaţiile de interes public;
* Îşi asumă îndeplinirea măsurilor specifice ce ţin de competenţa exclusivă a instituţiei pe care o reprezintă;
* Susţine şi promovează implementarea cadrului legislativ anticorupţie ce vizează, în principal, prevenirea corupţiei în instituţiile publice, creşterea gradului de educaţie anticorupţie, combaterea corupţiei prin măsuri administrative, aprobarea planurilor de integritate şi dezvoltarea sistemului naţional de monitorizare a SNA;
* Autoevaluează anual şi informează Direcția Generală Anticorupție din cadrul Ministerul Afacerilor Interne asupra gradului de implementare a planului de integritate pe instituţie;
* Autoevaluează anual şi informează Secretariatul tehnic al SNA asupra gradului de implementare a măsurilor preventive obligatorii (prevăzute în Anexa nr. 3 la H.G. nr. 1269/2021 privind aprobarea Strategiei Naţionale Anticorupţie 2021 – 2025).

**Această declarație a fost adoptată de către**

**P R E F E C T**

**Florin- Constantin HOMOREAN**